[dc]આ[/dc]જે સ્વાતિએ જિંદગીમાં નહોતો અનુભવ્યો તેટલો આનંદ બીજી વાર અનુભવ્યો. ખરેખર સાચું છે ? આ સમાચાર સંતોષ ને આનંદની ચરમસીમાના હતા. એક અઠવાડિયાથી તે રિપોર્ટની રાહ જોઈ રહી હતી. અમેરિકા આવ્યે ત્રણ વરસ થઈ ગયા હતાં. ધન, દોલત, બંગલો, ગાડી, ગુજરાતીમાં કહીએ તેમ વાડી વજીફા બધું જ હતું. સોહામણો પતિ પ્રોફેશનલ હતો. મિત્રવર્તુળ બહોળું હતું. આલાપનો સ્વભાવ ખૂબ મળતાવડો. તેણે તેને કશી કમી અનુભવવા નો’તી દીધી.